സ്കൂള് സര്വേയും കേരളവും കോവിഡ് മഹാമാരിയെത്തുടര്ന്ന് ലോകമാകെ വിദ്യാഭ്യാസസ്ഥാപനങ്ങള് അടഞ്ഞുകിടന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഈ സമയത്ത് ഭരണാധികാരികള് മറ്റെന്തിനേക്കാളും ഊന്നല് നല്കിയത് കുട്ടികളുടെ വിദ്യാഭ്യാസകാര്യത്തിനാണ്. അതില് ഏതൊക്കെ രാഷ്ട്രങ്ങള് വിജയം കൈവരിച്ചു എന്ന ചോദ്യത്തിന് ഫിന്ലന്ഡ്പോലുള്ള അപൂര്വം രാഷ്ട്രങ്ങളെ മാറ്റിനിര്ത്തിയാല് ഉത്തരം തീര്ത്തും നിരാശാജനകമാണ്. ഇന്ത്യയുടെ ചിത്രമാകട്ടെ അതിലേറെ ആശങ്കാജനകവും. അടുത്ത കാലത്ത് പ്രസിദ്ധീകരിക്കപ്പെട്ട യുനെസ്കോയുടെ ആഗോള വിദ്യാഭ്യാസ മോണിട്ടറിങ് റിപ്പോര്ട്ടനുസരിച്ച് വിദ്യാഭ്യാസരംഗത്തെ സുസ്ഥിരവികസനത്തില് ഇന്ത്യ അരനൂറ്റാണ്ട് പിന്നോക്കം പോയതായി സൂചിപ്പിക്കുന്നു. ലോവര് സെക്കന്ഡറി തലത്തില് 2062ലും ഹയര് സെക്കന്ഡറി തലത്തില് 2087ലും മാത്രമേ രാജ്യാന്തര നിലവാരത്തില് എത്താന് ഇന്ത്യക്ക് സാധിക്കുകയുള്ളൂ എന്ന് റിപ്പോര്ട്ടില് വിലയിരുത്തുന്നു. എന്നാല്, കേരളം ഇതിനൊക്കെ അപവാദമാണെന്ന് എല്ലാ സര്വേയും ഒന്നടങ്കം സൂചിപ്പിക്കുന്നു. കോവിഡ്കാല വിദ്യാഭ്യാസത്തെ സംബന്ധിച്ച് രാജ്യത്തിനകത്തും പുറത്തുമുള്ള വിവിധ ഏജന്സികളുടെ നേതൃത്വത്തില് ഒട്ടനവധി പഠനങ്ങളും സര്വേകളും നടന്നു. അതില് ഏറ്റവും അവസാനത്തേതാണ് സ്കൂള് സര്വേ. സ്കൂള് കുട്ടികളുടെ ഓണ്ലൈന് ഓഫ്ലൈന് പഠന സര്വേ School Childrens Online Offline Learning SCHOOL Survey എന്നാണ് പേര്. ഉന്നത വിദ്യാഭ്യാസരംഗത്തെ പ്രശസ്തരും പ്രഗല്ഭരുമായ നൂറോളം സന്നദ്ധപ്രവര്ത്തകരുടെ നേതൃത്വത്തില് 2021 ആഗസ്തില് നടത്തിയ ഈ സര്വേയില് അസം, ബിഹാര്, ചണ്ഡീഗഢ്, ഡല്ഹി, ഗുജറാത്ത് ഹരിയാന, ജാര്ഖണ്ഡ്, കര്ണാടകം, മധ്യപ്രദേശ്, മഹാരാഷ്ട്ര, ഒഡിഷ, പഞ്ചാബ്, തമിഴ്നാട്, ഉത്തര്പ്രദേശ്, പശ്ചിമബംഗാള് എന്നിങ്ങനെ 15 സംസ്ഥാനത്തെയും കേന്ദ്രഭരണ പ്രദേശങ്ങളിലെയും പ്രൈമറി, അപ്പര് പ്രൈമറി വിദ്യാര്ഥികളെയും രക്ഷിതാക്കളെയുമാണ് ഉള്പ്പെടുത്തിയത്. സര്വേ പ്രധാനമായും ഊന്നല് നല്കിയത് ചേരികളിലെയും ബസ്തികളിലെയും 1362 കുടുംബത്തെയാണ്. ലോക്ഡ് ഔട്ട്: സ്കൂള് വിദ്യാഭ്യാസത്തെക്കുറിച്ചുള്ള അടിയന്തര റിപ്പോര്ട്ട് LOCKED OUT : Emergency Report on School Educationഎന്ന റിപ്പോര്ട്ട് കഴിഞ്ഞ ആറിനാണ് പുറത്തുവിട്ടത്. ഈ റിപ്പോര്ട്ടിലൂടെ പുറത്തുവരുന്ന ചിത്രം മുകളില് പറഞ്ഞ യുനെസ്കോ റിപ്പോര്ട്ടിനെപ്പോലും അതിശയിപ്പിക്കുന്നതാണ്. ഗ്രാമങ്ങളില് 28 ശതമാനം കുട്ടികള് മാത്രമേ പതിവായി പഠിക്കുന്നുള്ളൂ. 37 ശതമാനം കുട്ടികള് പഠിക്കുന്നതേ ഇല്ല. കുടുംബത്തിലെ സാമ്ബത്തികാവസ്ഥ, രക്ഷിതാക്കളുടെ അവബോധമില്ലായ്മ, മോശം യാത്രാസൗകര്യം, ഡിജിറ്റല് ഉപകരണങ്ങളുടെ അഭാവം, കുട്ടികളുടെ വീടുകളുമായോ രക്ഷിതാക്കളുമായോ ഉള്ള അധ്യാപകരുടെ ബന്ധക്കുറവ് തുടങ്ങിയവയാണ് പ്രധാന കാരണങ്ങളായി ചൂണ്ടിക്കാട്ടപ്പെടുന്നത്. നഗരങ്ങളില് മൂന്ന് ശതമാനവും ഗ്രാമങ്ങളില് രണ്ട് ശതമാനവും അധ്യാപകര് മാത്രമാണ് വീടുകളിലെത്തി പഠനപിന്തുണ നല്കുന്നത്. മഹാഭൂരിപക്ഷത്തിനും അവരുടെ അധ്യാപകരെ അറിയില്ല. ഓണ്ലൈനില് സ്ഥിരമായി പഠിക്കുന്ന കുട്ടികള് നഗരങ്ങളില് 24 ശതമാനവും ഗ്രാമങ്ങളില് എട്ട് ശതമാനവുംമാത്രമാണ്. ഒമ്ബത് ശതമാനം കുട്ടികള്ക്ക് മാത്രമാണ് സ്വന്തമായി സ്മാര്ട്ട്ഫോണ് ഉള്ളത്. അവര്ക്ക് എഴുതാനും വായിക്കാനുമുള്ള കഴിവുകള് നന്നേ കുറഞ്ഞതായി രക്ഷിതാക്കളും ചൂണ്ടിക്കാട്ടുന്നു. കുട്ടികളുടെ വായനാകഴിവ് പരിശോധിക്കുന്നതിനായി നല്കപ്പെട്ട വാചകം ജബ് സേ കൊറോണ മഹാമാരി ചല് രഹീ ഹൈ തബ് സേ സ്കൂള് ബന്ദ് ഹൈ 35 ക്ലാസുകളില് പഠിക്കുന്ന 42 ശതമാനം കുട്ടികള്ക്കും ഒരു വാക്കുപോലും വായിക്കാന് കഴിഞ്ഞില്ല. അതുകൊണ്ടുതന്നെ എത്രയും വേഗം സ്കൂളുകള് തുറന്നുകിട്ടണമെന്നാണ് ഭൂരിഭാഗം97 ശതമാനം രക്ഷിതാക്കളും ആവശ്യപ്പെടുന്നത്. സ്കൂളുകള് അടച്ചതോടെ ചില സംസ്ഥാനങ്ങള് ഉച്ചഭക്ഷണം നിര്ത്തലാക്കി. ബദല് സംവിധാനം ഒരുക്കുന്ന കാര്യത്തില് താല്പ്പര്യം കാണിച്ചില്ല. ഉച്ചഭക്ഷണംപോലും കിട്ടാത്ത കുട്ടികള് എങ്ങനെയാണ് ഓണ്ലൈന് പഠനം നടത്തുക. ദശലക്ഷക്കണക്കിന് ജനങ്ങള്ക്ക് പ്രതിദിനം 32 രൂപയില് താഴെ മാത്രമേ വരുമാനമുള്ളൂ. ഉച്ചഭക്ഷണം കിട്ടുമെന്ന പ്രതീക്ഷയില് പാവപ്പെട്ട രക്ഷിതാക്കള് സ്വകാര്യസ്കൂളില്നിന്ന് കുട്ടികളെ സര്ക്കാര് സ്കൂളുകളിലേക്ക് മാറ്റിയിട്ടും പട്ടിണി ബാധിച്ചു. കേവലം നാല് ശതമാനം കുട്ടികള്ക്ക് മാത്രമാണ് എഴുതാനും വായിക്കാനുമുള്ള കഴിവ് വര്ധിച്ചത്. ദളിതരുടെയും ആദിവാസികളുടെയും സ്ഥിതി അത്യന്തം സ്തോഭജനകമാണ്. സ്കൂളുകള് ഘട്ടം ഘട്ടമായി തുറക്കുന്നതിനുള്ള ശ്രമങ്ങള് ഒരുഭാഗത്ത് തുടരുമ്ബോഴും മുന്കരുതലുകള് ഉണ്ടാകുന്നില്ല. കേരളം നൂറുമേനി 2020 മാര്ച്ചില് കൊറോണയുടെ വരവ് പ്രതീക്ഷിച്ചപ്പോള്ത്തന്നെ കേരളം സര്വസജ്ജമായി. പ്രതിസന്ധിഘട്ടത്തില് പകച്ചുനില്ക്കാതെ ജനങ്ങളുടെ സഹകരണത്തോടെ പ്രതിസന്ധി മറികടക്കാന് സാധിച്ചു. സ്കൂളുകളുടെ ഭൗതിക സൗകര്യങ്ങളും അക്കാദമിക സൗകര്യങ്ങളും ലോകോത്തര നിലവാരത്തിലാക്കി. സാങ്കേതികവിദ്യയുടെ സാധ്യത പരമാവധി പ്രയോജനപ്പെടുത്തി. ജനകീയാസൂത്രണകാലത്തെപ്പോലും വെല്ലുന്ന തരത്തിലുള്ള ജനകീയപങ്കാളിത്തം ഉറപ്പാക്കി. ജനകീയതയിലും ആധുനികതയിലും മാനവികതയിലും അധിഷ്ഠിതമായ വിദ്യാഭ്യാസം ലഭ്യമാക്കി. എല്ലാ സ്കൂളും ഹൈടെക്കാക്കി, പഠനോപകരണങ്ങള് ലഭ്യമാക്കി. ഉച്ചഭക്ഷണത്തിന് ബദല് സംവിധാനം ഏര്പ്പെടുത്തി. ഡിജിറ്റല്ഓണ്ലൈന് ക്ലാസുകള് സര്ക്കാര് തലത്തിലും വിദ്യാലയതലത്തിലും ലഭ്യമാക്കി. ഗുണമേന്മയുള്ള വിദ്യാഭ്യാസവും ഇന്റര്നെറ്റും കുട്ടികളുടെ അവകാശമായി പ്രഖ്യാപിച്ചു. അധ്യാപക നിയമനം നടത്തി. സവിശേഷ വിദ്യാലയങ്ങളിലെ കുട്ടികള്ക്ക് പഠനപിന്തുണ ഒരുക്കി. കരിക്കുലം നിര്ദേശിച്ച എല്ലാ പാഠഭാഗവും പഠിപ്പിച്ചു. കൃത്യമായി പരീക്ഷയും മൂല്യനിര്ണയവും നടത്തി ഫലം പ്രഖ്യാപിച്ചു. നവംബര് ഒന്നുമുതല് ഘട്ടം ഘട്ടമായി സ്കൂള് തുറന്ന് പ്രവര്ത്തിക്കുന്നതിനുള്ള നടപടിയുമായി മുന്നേറുന്നു. ഇത്തരം വിദ്യാഭ്യാസപ്രവര്ത്തനങ്ങള് സര്വേ റിപ്പോര്ട്ടിന് വിധേയമാക്കിയ 15 സംസ്ഥാനകേന്ദ്രഭരണ പ്രദേശത്തും അന്യമായിരുന്നു. തമിഴ്നാടിനെ മാറ്റിനിര്ത്തിയാല് ഹിന്ദി ഭൂരിപക്ഷ സംസ്ഥാനങ്ങളില് നടത്തിയ ഈ സര്വേഫലം കേന്ദ്രസര്ക്കാരിന്റെ പൊള്ളത്തരങ്ങള് തുറന്നുകാട്ടുന്നതാണ്. സ്വാതന്ത്ര്യത്തിന്റെ എഴുപത്തഞ്ചാം വാര്ഷികം അമൃതമഹോത്സവമായി ആചരിക്കപ്പെടുന്ന ഈ വേളയില് ലോകത്ത് ഏറ്റവും കൂടുതല് വിദ്യാവിഹീനരും നിരക്ഷരരും നിരാലംബരുമുള്ള രാജ്യമായി ഇന്ത്യ മാറി എന്നതാണ് സത്യം.